Oficialusis leidinys L 050 , 19/02/1987 p. 0013 - 0014

specialusis leidimas suomių kalba: skyrius 4 tomas 2 p. 0176

specialusis leidimas švedų kalba: skyrius 4 tomas 2 p. 0176



Komisijos Reglamentas (EEB) Nr. 493/87 1987 m. vasario 18 d. nustatantis išsamias nuostolių, padarytų sustabdžius tam tikrą žvejybos veiklą, atlyginimo taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1982 m. birželio 29 d. Tarybos reglamentą (EEB) Nr. 2057/82, nustatantį tam tikras žvejybos veiklos kontrolės priemones [1], su paskutiniais pakeitimais, padarytais Reglamentu (EEB) Nr. 4027/86 [2], ypač jo 10 straipsnio 4 dalį, kadangi būtina užtikrinti, kad valstybės narės žinotų apie tuos atvejus, kai draudžiama žvejoti pagal Bendrijos BLL, kvotą, paskyrimą arba dalį, o valstybė narė nėra išnaudojusi savo kvotos, atitinkamų išteklių grupės ar išteklių paskyrimo arba dalies; kadangi, norint nustatyti valstybės narės patirtus nuostolius, būtina turėti informacijos apie sugavimus ir apie padarytus kvotos pakeitimus; kadangi Žuvininkystės išteklių vadybos komitetas turėtų būti informuojamas apie tuos atvejus, kai valstybei narei padaryti nuostoliai neatlyginami; kadangi priemonėse, priimtose siekiant atlyginti padarytus nuostolius, turėtų būti nurodytas patirtų nuostolių dydis, normą viršijantis laimikis ir dėl to padaryti kvotos, paskyrimo arba dalies išskaitymai ir papildymai; kadangi šiame reglamente numatytos priemonės atitinka Žuvininkystės išteklių vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Pagal Reglamento (EEB) Nr. 2057/82 10 straipsnio 3 dalį Komisija, informuodama valstybes nares apie savo ketinimą sustabdyti žvejybą dėl to, kad buvo išnaudotas Bendrijos BLL, kvota, paskyrimas ar dalis, ji taip pat pateikia bent jau tą informaciją, kurią ji turi apie taikomas arba taikytinas minėto reglamento 10 straipsnio 4 dalies nuostatas. 2. Iš karto atsiradus galimybei ir bet kokiu atveju per 15 dienų nuo Komisijos reglamento, kuriuo buvo sustabdyta žvejyba, įsigaliojimo, atitinkamos valstybės narės praneša Komisijai atitinkamų išteklių ar išteklių grupės duomenis apie iškrovimą kaip nurodyta Reglamento (EEB) Nr. 2057/82 9 straipsnyje ir informaciją, gautą pagal Reglamento (EEB) Nr. 2057/82 7 ir 8 straipsnius. Komisija iš karto praneša valstybėms narėms šiuos duomenis ir informaciją, kurie pagal šį reglamentą laikomi galutiniais. 3. Jeigu valstybės narės patirti nuostoliai visai ar iš dalies atlyginami pagal Tarybos reglamento (EEB) Nr. 170/83 [3] 5 straipsnio 1 dalį ("kvotos pakeitimas"), pranešime, kuriuo Komisija iš anksto informuojama apie kvotos pakeitimą, taip pat reikia nurodyti atlygintų nuostolių kiekį tonomis. 2 straipsnis 1. Jeigu, pakeitus kvotą arba pritaikius bet kokią kitą priemonę, atlyginami ne visi valstybės narės patirti nuostoliai, Komisija, iš karto atsiradus galimybei ir bet kuriuo atveju per 15 dienų nuo 1 straipsnio 2 dalyje nurodytų duomenų ir informacijos gavimo, perduoda klausimą žuvininkystės išteklių vadybos komitetui ir pateikia nuostolių atlyginimo priemonės projektą. 2. Minėtos priemonės projekte nurodoma: a) kurios valstybės narės patyrė nuostolius ("nuostolius patyrusios valstybės narės") ir nuostolių dydis (sumažinus bet kokiais kvotos pakeitimais); b) kurios valstybės narės viršijo savo kvotą ("kvotą viršijusios valstybės narės") ir viršijimo dydis (atėmus bet kokius kvotos pakeitimus); c) kvotų išskaitymai iš kvotas viršijusių valstybių narių; d) papildymai nuostolius patyrusių valstybių narių kvotoms; e) papildymų ir išskaitymų įsigaliojimo data arba datos. 3. Jeigu kvotą viršijo ne viena, o daugiau valstybių narių, Komisija, nustatydama išskaitymus, kuriuos reikia padaryti, atsižvelgia į atitinkamus per didelius laimikius. 3 straipsnis Šis reglamentas įsigalioja jo paskelbimo žurnale Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1987 m. vasario 18 d. Komisijos vardu António Cardoso E Cunha Komisijos narys [1] OL L 220, 1982 7 29, p. 1. [2] OL L 376, 1986 12 31, p. 4. [3] OL L 24, 1983 1 27, p. 1. --------------------------------------------------